**閩南語演說：**

**我上愛唱的囡仔歌**

        佇我四年的時陣，閩南語老師教阮一首伊家己創作的囡仔歌，號做：「咱嘉義的出產物」。伊是按呢唱的：
欲食好食物    就來阮嘉義    番路有甜柿    布袋虱目魚
大埔出筍絲    太保甜玉米    水上有蓮子    溪口柑仔蜜
東石食沙西米搵阿里山的哇沙米新港新港飴    好食袂夾齒
民雄的王梨    熱人正著時    害我若想起    喙涎潺潺滴
梅山的茶米    全國第一枝    竹崎出名是    龍眼佮荔枝
朴子的魚丸    好食佇舊市    鹿草破布子    早頓好料理
中埔的木耳    食了會開脾    義竹蓬萊米    會使做壽司
六腳的塗豆    閣加蒜頭味    愈食愈紲喙    食少無夠氣
大林的蜂蜜    有食有行氣    食了會予恁    媠甲若西施
嘉義雞肉飯    別位無底比    逐家來嘉義    食甲笑咪咪
我第一擺聽著這首囡仔歌的時，感覺足好聽的。老師解說講伊是五字一句，閣有押韻的囡仔歌。莫怪我愈唸愈順喙。
    彼日放學了後，我轉去到厝就隨唸予阿公佮阿媽聽。阿媽隨呵咾講好聽閣袂跳針。阿公嘛講這首囡仔歌真有意思，凡勢恁爸爸佮媽媽嘛無一定攏知影遐个所在。
    食暗頓的時，阿公叫我閣唸一遍，媽媽講足好聽的，毋過真濟所在伊攏毋捌聽過；爸爸嘛講有的所在雖然知影，毋過毋知影遐有出產啥物。阿公就講這我來講予你聽上合，因為我少年時代無論是上山、落海抑是平原攏走透透，一台「oo-too-bai」托規嘉義。
    阿公那講那解說，我愈聽愈心適，有時仔阿公閣會講著彼的所在別項出名的物件，比如講東石的蚵仔嘛足出名；有時仔阿媽嘛會插喙綴咧講，比如講竹崎的柑仔、柳丁，民雄的鵝肉嘛攏足出名。有時仔阿公佮阿媽為著一个所在佗一項名產較出名就一直相諍，比如講，阿公講梅山的茶米確實是現此時上衝的名產，毋過阿媽就講梅山上衝的是梅仔，毋是茶米。雖然二个有無共款的看法咧相諍，毋過嘛顛倒予阮加知影彼个所在毋若干焦彼項名產爾爾。食飯飽了後，阿公講：「親耳聽較輸親目見」。規去對後禮拜開始，我駛車載恁三个媽孫仔來去逐鄉鎮做「巡迴鼻香之旅」，予恁親身體驗當地土產的滋味。
    老師創作的這首囝仔歌予我和弟弟會當享受各地的名產，閣予我認捌咱在地的媠，嘛閣增加本土文化的智識，真是一兼二顧，摸蛤仔兼洗褲。也嘛成作我上愛唱的囝仔歌。

**閩南語演說：**

**阮學校的圖書館**

　(鹹酸甜)ABCD鹹酸甜!什麼甜?西瓜甜。什麼西？白鴒鷥。什麼白？頭髮白。什麼頭？紅菜頭。什麼紅？李仔紅。什麼李？紅肉李。紅的給我，青的給你。

　　你們可知道我在唸什麼嘸？我在唸的是台語的唸詩，這首詩是從一本我從阮學校的圖書館借來的冊面頂的一首詩，這本冊是曾經來阮學校的王金選老師所寫的台語唸詩，內面的詩每一首都非常的趣味，呼我愈看愈甲意，愈唸愈順嘴。

 <天黑黑，欲落雨，公仔拿鋤頭，要掘芋，

 掘啊掘，掘啊掘，掘著一尾旋鰡鼓，

 阿公仔欲煮鹹，阿媽欲煮淡，

 兩個相打狀破鼎。>

 <白鷺鷺，車畚箕，車到港仔乾，
 跋一倒，拾到兩仙錢，
 一錢買大餅送大姨，
 一錢留起來好過年。>

　　平常閒閒的時陣，我尚甲意做的代誌，就是唸歌詩佮拿冊來看，冊的來源大部分都是從阮學校的圖書館借來的，若是講起阮學校的圖書館，一定愛好好呷你紹介，阮學校的圖書館裡面的書是又多又新奇，親像剛才那首台語唸詩鹹酸甜，呼你酸微仔～酸微，又甘甜仔～甘甜，絶對呼你無法度放不記。

　　阮學校的圖書館，除了這些冊以外，他的設計也真特別，也有舖地板，可以呼阮在面頂著著看冊，甚至躺著；趴著也真舒適。另外，他還有三四層的樓梯格仔，可以坐也可以放冊，實在是一兼二顧，摸蛤又兼洗褲。還有，他還設計一個小舞台，可以呼阮在面頂演戲唱歌跳舞攏總來，甚至，也曾經邀請總統夫人周太太，來說故事呼阮聽，大家聽得攏笑咳咳。

　　阮學校的圖書館實在真厲害，設計特別通人知，功能百百種隨在你來，攏可以滿足你的心裡，親像鹹酸甜共款，呼阮永遠記在心裡。

**閩南語演說：**

我上佮意的代誌

 我上佮意的代誌是看電視廣告。有人見那廣告就轉台，轉來轉去真厲害，即嘛我來講乎你知，電視廣告我上愛。

 雖然「賣茶講茶香，賣花講花紅」，廣告的魅力是無相同，囝仔人上愛聽的一句話，「喜歡嗎?爸爸買給你」。軟甚甚搁加一味阿母的愛心，看佮強欲流喙瀾「慈母心、豆腐心」。針對勞工朋友「這種時機，無閒也是一種幸福」，趁錢有數 性命愛顧「明仔載的氣力，攏甲你傳便便」。

 「千變萬化，毋值著天造化」風颱雨了後，日子總是愛過，天總是會光「有心最要緊」，「雖然我不認識您，但是我謝謝您！」「捐血一袋，救人一命」、「關心自己，也關心別人」、「一步一腳印，大家愛台灣」、「台灣，加油！」，佇咱盛一絲氣絲仔，當需要振作的時陣佮咱注了一筒強心劑，「足感心」。「夜深了,打一通電話回家」廣告一句卡贏父母講佮有喙無瀾，電視廣告嘛擔當了很重要的社會責任和教育意義。短短幾分鐘，簡單幾句話，有古早味、有原汁原味純正的台語，有笑虧、有感動，有社會的需求，有大家的心聲，電視廣告毋好轉台喔!「好東西和好朋友分享」。

 有一個汽車的廣告，「阿爸！我這禮拜較無閒可能袂凍回去厝」細漢的時放學，阿爸跤脊背的氣味和糖廠枝仔冰的滋味同款，是我回去厝經驗裡最深的記持，每遍他攏是堅持要來車頭接我，「阿爸！是我啦!我明仔載想欲轉去厝裡」.「按尼我去車頭接妳」「阿爸!毋免啦!我買車了。」.我第一次開車回家，逐欲到厝的時陣我猶原看到阿爸牽著伊的舊鐵馬佇車頭咧等我. 我牽著阿爸的手，「阿爸！我佮你講毋免來等我，按尼愛等外久呢!」「回去厝才擱講」順著熟悉的小路看到白頭髮的阿爸騎著舊鐵馬，手握著方向盤（han-too-luh）她滾落感動的眼淚。「我想他是怕我忘了回去厝的路」「歡迎隨時回去厝」感動的畫面佮幾句話，傳達了老爸對囝兒永遠的疼惜，真是「父母疼囝長流水，囝孝父母樹尾風。」

 每一個廣告都是專業用心設計的，有很多好音樂，也都是因為廣告自按尼開始時行起來，有鼓勵人心的話語 有專業的藝術創作，有趣味的畫面，有迷人的輕音樂，有時行的外來語，反應咱生活中喜、怒、哀、樂，有足親切、足感心的故事，進步的文明社會，更加需要有人情味，需要感情的流動，它是遐邇有創意-遐邇使人感動，我愈看愈煞拍。看廣告是我上佮意的代誌。